અચાનક અભયની નજર ઘડિયાળ પર પડી તો ખ્યાલ આવ્યો કે આઠ વાગી ગયા છે. કડવી યાદો ભૂલાવીને તે ચા-નાસ્તો કરવા બહાર નીકળ્યો. સોસાયટીની નજીકમાં કોઈ રેસ્ટોરન્ટ દેખાયું નહીં. પરંતુ થોડે દૂર એક કરિયાણાની દુકાન દેખાઈ. ત્યાંના પ્રૌઢ દુકાનદાર રામઅવતાર પાસેથી અભયે દૂધ, બ્રેડ, બિસ્કિટ, વેફર્સ, ચા, ખાંડ વિગેરે ખરીદી લીધાં. વાતવાતમાં અભયે રામઅવતારને કામવાળી બાઈ માટે પૂછ્યું, તો તેણે તપાસ કરી રાખશે તેમ જણાવ્યું.